EkBass/fiwiki-20250220-pages-articles huggingface dataset:
Xiaojingxian

Keisarinna Xiaojingxian (28. kesäkuuta 1681 − 29. lokakuuta 1731), mantšulaisesta täyskeltaisen lippukunnan Ula Nara -klaanista, henkilökohtaiselta nimeltään Duoqimuli, oli Yongzheng-keisarin puoliso. Hän oli keisaria kolme vuotta nuorempi. == Elämä == === Perhetausta === * Isä: Fiyanggū (), palveli ensimmäisen luokan sotilasvirkamiehenä () ja oli ensimmäisen arvoluokan herttua () ** Isänisä: Bohucha () * Äiti: Rouva Aisin Gioro ** Äidinisä: Murhu (; kuoli 1654), Cuyenin pojanpoika ** Äidinäiti: Rouva Borjigit * Kolme vanhempaa veljeä ja yksi nuorempi veli === Kangxin aikakausi === Tuleva keisarinna Xiaojingxian syntyi kiinalaisen kuukalenterin viidennen kuun 13. päivänä Kangxin 20. hallintovuonna, gregoriaanisen kalenterin mukaan 28. kesäkuuta 1681. Vuonna 1691 Ula Nara meni naimisiin Yinzhenin, Kangxin neljännen pojan kanssa, ja hänestä tuli hänen ensisijainen puolisonsa. Hän synnytti 17. huhtikuuta 1697 Yinzhenin ensimmäisen pojan, Honghuin, joka kuoli ennenaikaisesti 7. heinäkuuta 1704. === Yongzhengin aikakausi === Kangxi kuoli 20. joulukuuta 1722 ja Yinzhenistä tuli hänen seuraajansa, keisari Yongzheng. Rouva Ula Narasta tuli keisarinna 28. maaliskuuta 1723, sillä hän oli keisarin ensisijainen puoliso. Keisarinna kuoli 29. lokakuuta 1731 ja hänet siirrettiin Läntisten Qing-hautojen Tai- mausoleumiin. Yongzheng ei nimittänyt ketään muista puolisoistaan keisarinnaksi rouva Ula Naran kuoleman jälkeen. == Arvonimet == * Kangxin aikakaudella (1661–1722): ** Rouva Ula Nara (28. kesäkuuta 1681 alkaen) ** Ensisijainen puoliso (; vuodesta 1691) * Yongzhengin aikakaudella (1722–1735): ** Keisarinna (; 28. maaliskuuta 1723 alkaen 雍正元年 二月 二十二日 ) ** Keisarinna Xiaojing ( ; joulukuusta 1731 tai tammikuusta 1732 alkaen 雍正九年 十二月 ) * Qianlongin aikakaudella (1735–1796): **Keisarinna Xiaojingxian (; vuodesta 1737) == Lapset == * Ensisijaisena puolisona: **Honghui (; 17. huhtikuuta 1697 − 7. heinäkuuta 1704), Yongzhengin ensimmäinen poika == Lähteet == * === Viitteet === Luokka:Kiinan keisarinnat Luokka:Vuonna 1681 syntyneet Luokka:Vuonna 1731 kuolleet
Lost Frequencies

Lost Frequencies (oikelta nimeltään Felix De Laet, s. 30. marraskuuta 1993 Bryssel, Belgia) on belgialainen DJ-tuottaja. Hän nousi suuren yleisön tietoon vuonna 2014 kappaleella "Are You With Me", jonka lisäksi hänet tunnetaan myös vuonna 2015 julkaisemastaan kappaleesta "Reality". Artistin kertoman mukaan hänen toiminimensä "Lost Frequencies" (suom. kadotetut taajuudet) on peräisin siitä kun hän käytti kadotetuiksi taajuuksiksi kutsumiaan kappaleita miksausten tekoon. ==Diskografia== ====Albumit==== * Less Is More (21. lokakuuta 2016) * Alive and Feeling Fine (4. lokakuuta 2019) ====EP-levyt==== * Feelings (12. kesäkuuta 2014) ====Singlet==== Pääartistina * Are You with Me (2014) * Reality (mukana Janieck Devy) (2015) * Beautiful Life (mukana Sandro Cavazza) (2016) * What Is Love (2016) * All or Nothing (mukana Axel Ehnström) (2017) * Here with You (Netskyn kanssa) (2017) * Crazy (Zonderlingin kanssa) (2017) * Melody (mukana James Blunt) (2018) * Like I Love You (mukana The NGHBRS) (2018) * Recognise (mukana Flynn) (2019) * Truth Never Lies (mukana Aloe Blacc) (2019) * Sun Is Shining (2019) * Black & Blue (Mokitan kanssa) (2019) * Sweet Dreams (2020) * Beat of My Heart (mukana Love Harder) (2020) * Love to Go (Zonderlingin kanssa, mukana Kelvin Jones) (2020) Vierailevana artistina * Eagle Eyes (Felix Jaehn, mukana Lost Frequencies ja Linying) (2015) Promosinglet * Trouble (mukana Lauren) (2014) * No Trust (mukana Lauren) (2014) * Tell Me (mukana Chesqua) (2014) ==Lähteet== Luokka:Vuonna 1993 syntyneet Luokka:Elävät henkilöt Luokka:Belgialaiset DJ:t
Beautiful Life

Beautiful Life on belgialaisen DJ-tuottajan Lost Frequenciesin musiikkikappale, jolla vierailee myös ruotsalaisartisti Sandro Cavazza. Sen julkaisi Armada Music digitaalisesti ladattavana singlenä 3. kesäkuuta 2016. Kappaleen ovat sanoittaneet Felix De Laet, Cavazza sekä Janne Kask, joista ensimmäinen myös tuotti sen. Kappaleen musiikkivideo julkaistiin Lost Frequenciesin YouTube-kanavalla singlen julkaisupäivänä. Video kuvattiin Ibizalla ja sillä käydään läpi nostalgian konseptia sekä kykyä kokea merkittävä hetki menneisyydestä. "Beautiful Life" oli kaupallisesti valtava menestys artistin kotimaassa Belgiassa, jossa se pääsi sekä Flanderin että Vallonian singlelistojen kärkeen. Kappale sai kohtalaista menestystä myös muualla, sen päästyä singlelistan viidenkymmenen parhaan joukkoon Espanjassa, Ranskassa ja Saksassa. Lisäksi se on myynyt Alankomaissa yksinkertaista ja Belgiassa kaksinkertaista platinaa. ==Lähteet== Luokka:Vuoden 2016 kappaleet Luokka:Belgialaiset musiikkikappaleet Luokka:Ruotsalaiset musiikkikappaleet
Beckerin koulu

Beckerin koulu on eteläsavolaisen Kangasniemen kunnassa toimiva alakoulu (luokka-asteet 3-6). Oppilaitostilastoissa Beckerin koulun oppilaat on tilastoitu yhdessä Kalliolan koulun (alkuopetus esikoulusta lähtien) kanssa nimellä Kirkonkylän koulu. Vuonna 2018 (2016) Kirkonkylän koulua kävi Kangasniemellä yhteensä 201 (202) peruskoulun oppilasta. ==Lähteet== Luokka:Kangasniemen oppilaitokset Luokka:Kangasniemen rakennukset ja rakennelmat Luokka:Suomen peruskoulut
Alive (Krewellan kappale)

Alive on yhdysvaltalaisen elektronisen tanssimusiikin tuottajatiimin Krewellan musiikkikappale. Se julkaistiin alun perin heidän ensimmäisen, Play Hard EP- levyn kolmantena singlenä 18. kesäkuuta 2012, mutta se uudelleenjulkaistiin maaliskuussa 2013. Se on mukana myös heidän vuonna 2013 julkaisemalla Get Wet- debyyttistudioalbumilla. Kappaleen ovat sanoittaneet Jahan Yousaf, Yasmine Yousaf, Kris Trindl, Nathan Lim sekä Jake Udell ja sen tuotti Rain Man. Kappaleen musiikkivideo julkaistiin Vimeossa 5. joulukuuta sekä YouTubessa ja vevossa 18. joulukuuta 2012. "Alive" oli kaupallisesti kohtalainen menestys Kanadassa ja Yhdysvalloissa, joissa se pääsi singlelistan sijalle 50. ja 32. Lisäksi se on myynyt platinaa Yhdysvalloissa. ==Lähteet== Luokka:Vuoden 2012 kappaleet Luokka:Yhdysvaltalaiset musiikkikappaleet
Velino (järvi Pihkovan alueella)

Velino () on järvi Luoteis-Venäjällä Pihkovan alueen Outovan piirissä. == Maantietoa == Järvi on 2,6 kilometriä pitkä, 1,5 kilometriä leveä ja sen pinta-ala on 1,6 neliökilometriä eli 160 hehtaaria. Sen keskisyvyys on 5,7 metriä ja sen syvänteessä on 16,7 metriä vettä. Se sijaitsee Peipsijärven alangolla Želtšajoen uomassa lähellä Jammin () kirkonkylää. Järven länsipäässä on kolme lahtea, joiden välissä sijaitsee kaksi selvästi erottuvaa niemeä. Järven ympäristö on metsämaata, jota asutus on paikoittain ottanut omakseen. Pohjoisin lahti kääntyy pohjoiseen ja sen pohjukassa sijaitsee kylä Orehovtsy (). Kylän asutusta on myös suurimmalla niemellä ja toisaalla pohjoisrannalla. Järven itäosan pohjoisrantaan ulottuu Dolgojen puolella sijaitseva kylä Ozera ( ), jonka vastarannalla sijaitsee Pyhän Neitsyt Marian suojelukirkko (). Kylien kautta kulkee järven pohjoispuolella Remdan niemimaalle johtava tie. == Luontoarvoja == Järvessä elää ainakin hauki, särki, ahven, lahna, kuha, salakka, pasuri, sorva, kiiski, suutari, ruutana, säyne, made, mutakala, rantanuoliainen, törö, seipi, toutain, turpa, simppu, vimpa, ankerias, muikku ja siika, sekä jokirapua, jota on kuitenkin vain nimeksi. Järven pohja on hiekkapohjaa, jonka päälle on kerrostunut mutaa. Rannat ovat hiekka ja rannoilla makaa vedessä sinne kaatuneita puita. Rannat ovat yleensä alavat, mutta paikoitellen ne myös viettävät jyrkkänän veteen. == Vesistösuhteita == Velino sijaitsee Želtšan valuma-alueella ja se on Želtšan läpivirtausjärvi. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Itämerellä Suomenlahteen. Kartoissa Velinolle on merkitty kolme tulo- ojaa ja saavat kaikki alkunsa järvistä. Yksi järvi on koillispuolella sijaitseva Zasušene (), jonka laskuoja on 2,5 kilometriä pitkä. Toinen oja virtaa Orehovtsyn läpi tuoden etelään Ploskojen () ja pienen Dolgojen () vedet. Kolmas oja kuuluu kylän pikkulammelle. Suurin osa järveen tulevasta vedestä on peräisin järven yläpuoliselta Želtšan valuma-alueelta, jonka koko on lähteestä riippuen 986 tai 779,3 neliökilometriä . Kun tästä vähentää edellisen järven Dolgojen valuma-alueen koon, tulee järven lähialueen pinta- alaksi 7,1 neliökilometriä. Želtša jatkaa laskuaan Velinosta 22 kilometriä Peipsijärvelle Remdan lahteen. == Huomautuksia == == Lähteet == Luokka:Pihkovan alueen järvet Luokka:Želtšan valuma-alue Luokka:Outovan piiri
Samsung Gear Sport

Samsung Gear Sport on Samsungin valmistama älykello, joka tuli markkinoille vuonna 2017. == Tekniset tiedot == Syvyys 11 millimetriä Halkaisija 42 millimetriä Rannekkeen materiaali silikoni Koneistotyyppi digitaalinen Käyttöjärjestelmä Tizen 3.0 Paino 67 grammaa Vedenkestävyys 50 metriin asti Muisti 4 gigatavua RAM-muisti 768 megatavua Bluetooth kyllä WiFi kyllä NFC kyllä Akku 300 mAh Anturit kiihtyvyysanturi, gyro-anturi, barometri, sykemittari == Lisätietoja == Gear Sport vastaanottaa puhelimen ilmoituksia, puheluita ja tekstiviestejä. Kello näyttää myös tarkan sijainnin GPS:ää hyväksi käyttäen. Kellossa on noin 17 valmista urheilulajia, kuten pyöräily ja kävely. == Lähteet == Luokka:Samsung Electronicsin älykellot Luokka:Vuoden 2017 älykellot
Kirjallisuusvuosi 1809

Kirjallisuusvuosi 1809 käsittelee vuoden 1809 tärkeitä kirjallisuuden tapahtumia, uutisia ja julkistuksia. == Tapahtumia == * Suomen sodasta 1808–1809 julkaistiin myöhemmin ainakin kaksi silminnäkijäkuvausta: Majuri J. F. Lagervallin teksti En karelsk jägares sorgliga minnen julkaistiin Tidskriften Suomi -sarjassa vasta hänen kuolemansa jälkeen vuonna 1866. Kirjailija Adelaide von Hauswolff kuvasi sotavankeuttaan kirjassa En svensk flickas dagbok under krigsfångenskap i Ryssland 1808-1809. * Suomen sodan tapahtumia myöhemmin Vänrikki Stoolin tarinoissa kuvannut J. L. Runeberg pohjasi kuvauksensa tositapahtumiin. Yksi niistä oli Wilhelm von Schwerinin toiminta 15-vuotiaana Svean tykistörykmentin aliluutnanttina ja kaksitykkisen patterin päällikkönä. == Julkaisuja == * Konstantin Batjuškov - Отрывок из письма русского офицера о Финляндии ('Katkelma venäläisen upseerin Suomen- kirjeestä') * François-René de Chateaubriand - Les Martyrs * Barthold Anders Ennes - Underrättelser om Finnheden * Ugo Foscolo - Dei Sepolcri (lyriikkaa) * Washington Irving - A history of New York by Diedrich Knickerbocker * Ivan Krylov - Basni (faabeleita) * Jean-Baptiste Lamarck - Philosophie Zoologique * William Nicholson (toimittajana) - British Encyclopedia, or Dictionary of Arts and Sciences * Charles Nodier - Archéologue, ou Système universel et raisonné des langues * Shikitei Sanba - Ukiyoburo == Palkintoja == == Lähteet == 1809 Luokka:1809
Vestan temppeli (Tivoli)

thumb|220px|right|Vestan temppelin rauniot Tivolissa Vestan temppeli on antiikin aikainen temppelin raunio Tivolin kaupungissa Italiassa. Se sijaitsee kaupungin muinaisella keskuskukkulalla lähellä Villa Gregorianaa ja sen vesiputouksia. http://www.tibursuperbum.it/eng/monumenti/templi/TempioVesta.htm http://www.visittivoli.eu/archeologia/tempio-della-sibilla⟨=EN == Rakennuksen historiaa == Temppeli on rakennettu todennäköisesti viimeisellä ajanlaskun alkua edeltäneellä vuosisadalla. On epäselvää, mille jumaluudelle temppeli on omistettu. Sitä kutsutaan Vestan temppeliksi koska se muistuttaa Roomassa olevaa Vestan temppeliä. Se voi olla pyhitetty myös Tiburnukselle, kaupungin suojelijasankarille, tai kaupungin omalle sibyllalle.https://www.visittivoli.eu/archeologia/tempio-di-vesta⟨=EN Temppelin rakennutti tai korjautti Lucius Gellius. Hänen nimensä löytyy temppelin arkkitraavista. Temppeli rakennettiin tiilistä rakennetulle korokkeelle joka päällystettiin travertiinilohkareilla. Temppelin cellaan johtaa ovi ja siinä on kaksi ikkunaa. Cellaa ympäröi aikoinaan kahdeksantoista korinttilaista pylvästä, joista jäljellä on kymmenen. Temppeli välttyi täydelliseltä tuholta siksi, että sitä ryhdyttiin käyttämään kirkkona. Silloin sen nimi oli "Santa Maria della Rotonda". Kristilliset lisäykset rakennelmaan tuhoutuivat jo 1500-luvulla. Antoine Desgodetz tutki temppelin jäännöksiä ja julkaisi asiaa käsitelleen teoksensa vuonna 1682. Myös Piranesi ja Giuseppe Vasi kävivät piirtämässä temppeliä ja tekivät sitä esittäviä kaiverruksia. Kuuluisuutta temppeli alkoi saavuttaa 1800-luvulla, jolloin sen näkeminen oli osa "Grand Touria". Luonnonkauniilla paikalla ollut temppeli ikuistettiin moniin maalauksiin ja piirroksiin. == Lähteet == == Aiheesta muualla == * http://www.romeartlover.it/Tivoli.html * http://www.rubens.anu.edu.au/htdocs/bytype/arch.sources/desgodetz/display00038.html Luokka:Antiikin Rooman rakennukset ja rakennelmat
Johan Gabriel Martin

Johan Gabriel Martin (8. heinäkuuta 1787 Hauho – 29. syyskuuta 1855) oli suomalainen virkamies, joka toimi Yleisen revisionioikeuden ylikomissaarina. Martinin vanhemmat olivat notaari Fredrik Gabriel Martinius ja Anna Katarina Lundbeck. Hän opiskeli Hämeenlinnan triviaalikoulussa ja tuli ylioppilaaksi Turussa vuonna 1801. Hän oli Uudenmaan ja Hämeen läänin lääninkonttoristi vuodesta 1803, vt. lääninkamreeri vuodesta 1809, varalääninkamreeri vuodesta 1811 ja hallituskonseljin sotilastoimituskunnan kamreeri vuodesta 1812. Turun ja Porin läänin lääninkamreerina Martin toimi vuodesta 1815 ja senaatin valtiovaraintoimituskunnan kamreerina 1816–1842 sekä samalla apulaisesittelijäsihteerinä 1823–1824. Hän sai kamarineuvoksen arvon 1826 ja valtioneuvoksen arvon 1841. Yleisen revisionioikeuden ylikomissaarina Martin toimi 1842–1852.Yrjö Kotivuori, Ylioppilasmatrikkeli 1640–1852: Johan Gabriel Martin. Verkkojulkaisu 2005. (Viitattu 25.5.2020) Martinin puoliso oli vuodesta 1815 Karolina Margareta Almqvist (k. 1866). Hänen tyttärensä Nina Lucia Martin avioitui vuonna 1842 Fredrik Paciuksen kanssa. ==Lähteet== Luokka:Valtiontalouden tarkastusviraston pääjohtajat Luokka:Vuonna 1787 syntyneet Luokka:Vuonna 1855 kuolleet
Alma Berglund

Alma Alexandra Berglund (13. elokuuta 1874 Helsinki – 30. maaliskuuta 1947 Turku) oli suomalainen näyttelijä.Kotimaisia näyttämötaiteilijoita sanoin ja kuvin, s. 31 == Ura == Berglundin vanhemmat olivat Johan Jakob Berglund ja Akvilina Sofia Grönroos. Hän suoritti teatteriopintoja 1890–1892 ja debytoi Turussa 1892. Sen jälkeen hän näytteli Helsingin Svenska Teaternissa ja kiertueilla. Vuodesta 1898 aina vuoteen 1941 Berglund näytteli varsinaisesti Turun ruotsalaisessa teatterissa. Berglundin taiteellinen skaala ulottui farsseista vakavaan draamaan. Hänen roolitehtäviään olivat muun muassa Anna (Vermlantilaisia), Länsmanska (Kuopion takana) ja Maija (Tukkijoella). Hän näytteli myös herttuatar de Revillen roolin ranskalaiskomediassa Ikävässä seurassa. Berglund teki myös yhden elokuvaroolin: hän näytteli leskirouvaa Konrad Tallrothin ohjaamassa mykkäelokuvassa Kun onni pettää vuonna 1913. == Lähteet == * === Viitteet === Luokka:Suomalaiset näyttelijät Luokka:Vuonna 1874 syntyneet Luokka:Vuonna 1947 kuolleet
Lentävä Jacob

Lentävä Jacob () on ruotsalainen uuniruoka, joka valmistetaan grillatusta broilerista, banaanista, kuohukermasta, pekonista, chilikastikkeesta ja suolapähkinöistä. Se tarjoillaan yleensä riisin ja salaatin kera. Ruokalaji on saanut nimensä kehittäjältään Ove Jacobssonilta, joka työskenteli lentorahtialalla. Lentävän Jacobin ohje julkaistiin alun perin Allt om Mat -lehdessä vuonna 1976. Ruokalaji saavutti suosiota, ja se on nykyään perusruokaa, jota tarjotaan muun muassa ruotsalaisissa kouluissa. Lentävästä Jacobista on kehitetty myös useita muunnelmia. ==Lähteet== Luokka:Ruotsalainen keittiö Luokka:Linturuoat
Jacob Meinander

Jacob (Jakob) Meinander (3. huhtikuuta 1796 Porvoo – 22. lokakuuta 1866 Pernaja) oli suomalainen virkamies, joka toimi Yleisen revisionioikeuden ylikomissaarina. Meinanderin vanhemmat olivat Porvoon lukion lehtori Karl Fredrik Meinander ja Anna Maria Borgström ja puoliso vuodesta 1826 Henriette Katarina Solitander (k. 1886). Meinander oli Porvoon lukion oppilas 1808–1812 ja tuli ylioppilaaksi Turussa 1812. Hän suoritti tuomarintutkinnon joulukuussa 1813, jolloin hän toimi myös Turun hovioikeuden auskultanttina. Senaatin ylimääräinen kamarikirjuri Meinader oli vuonna 1816, sotilastoimituskunnan kamarikirjuri vuodesta 1817, reviisori vuodesta 1820 ja apukamreeri vuodesta 1821. Yleisen revisionioikeuden revisiokonttorin revisiokomissaari hän oli vuonna 1826, revisionioikeuden asessori vuodesta 1827 ja ylikomissaari 1852–1861. Hän sai valtioneuvoksen arvon 1861.Yrjö Kotivuori, Ylioppilasmatrikkeli 1640–1852: Jakob Meinander. Verkkojulkaisu 2005. (Viitattu 25.5.2020) ==Lähteet== Luokka:Valtiontalouden tarkastusviraston pääjohtajat Luokka:Vuonna 1796 syntyneet Luokka:Vuonna 1866 kuolleet
Islannin vapaavaltio

Islannin vapaavaltio () oli historiallinen valtio nykyisen Islannin alueella vuoteen 1262 saakka. Se oli ensimmäinen valtio Islannin saarella. Vuonna 1262 Norja valloitti alueen; sen tarkoituksena oli ilmeisesti yhdistää islantilaiset yhden hallitsijan alaisuuteen. == Historia == Vuonna 930 vasta asutettuun Islantiin perustettiin eräänlainen parlamentti, allting eli yleiskäräjät. Se kokoontui kesäisin Þingvellirissä, jossa edustajat säätivät lakeja, ratkaisivat riitoja ja käyttivät tuomiovaltaa. Lakeja ei kirjoitettu, vaan valittujen lainoppineiden (lögsögumaður) oli opeteltava ne ulkoa. Alltingia on toisinaan pidetty maailman vanhimpana yhä toimivana parlamenttina. Islannissa ei kuitenkaan ollut keskitettyä toimeenpanovaltaa, minkä vuoksi lakien täytäntöönpanosta oli kansan itse huolehdittava. Rikoksista seurasikin usein verikosto, mikä ilmenee myös islantilaisista saagoista. Islannin väkiluku kasvoi lähes jatkuvasti maan keskiaikaisena itsenäisyyden kautena. Tähän aikaan Islannista muutti myös uudisasukkaita lounais-Grönlantiin ja Kanadan itärannikolle. ===Kääntyminen kristinuskoon=== Islannin ensimmäiset asukkaat palvoivat skandinaavisia jumalia, kuten Odinia, Thoria, Freyria ja Freyjaa. Kuitenkin jo 900-luvulla eurooppalaiset yrittivät käännyttää islantilaiset kristinuskoon. Ensimmäisen vuosituhannen lopulla monet islantilaiset olivat jo kääntyneet kristinuskoon. Vuonna 1000 maata uhkasi uskonnollisten kiistojen vuoksi sisällissota, mutta Allthing antoi edustaja Þorgeirr Ljósvetningagoðin ratkaista asian. Hän päätti, että koko väestön oli käännyttävä kristinuskoon, mutta pakanauskontoja sai harjoittaa yksityisesti. Islannin ensimmäisen piispan, Ísleifr Gizurarson, vihki virkaansa Bremenin piispa Adalbert vuonna 1056. ===Sisällissota ja itsenäisyyden loppu=== Vuoteen 1200 mennessä valta oli keskittynyt muutamille suvuille ja itsehallintoelimet menettäneet merkitystään. Aikakautta 1200-1262 sanotaan Sturlungien ajaksi, mikä johtuu Sturla Þórðarsonista (Hvamm-Sturla) ja hänen pojistaan Þórður, Sighvatur ja Snorri Sturlusonista. He olivat siihen aikaan Islannin vaikutusvaltaisin vallasta taistellut suku. Vuonna 1220 Snorri Sturluson joutui Norjan Haakon IV:n vasalliksi samoin kuin vuonna 1235 myös hänen veljenpoikansa Sturla Sighvatsson. Sturla käytti koko Sturlunga-suvun mahtiasemaa hyväkseen sotiakseen muita valtaan pyrkineitä klaaneja vastaan. Vuosikymmeniä kestäneen konfliktin jälkeen Islannin johtomiehet lopulta hyväksyivät Norjan ylivallan maassa ja allekirjoittivat Vanhan liittosopimuksen (Gamli sáttmáli), jolla Islanti liitettiin Norjan kruunun alaisuuteen. Luokka:Euroopan entiset valtiot Luokka:Islannin historia
Tero Vauraste

Tero Henrik Johannes Vauraste (s. 1967) on suomalainen yritysjohtaja ja Suomen arktinen seura ry:n hallituksen jäsen sekä Woodrow Wilson Centerin Global Fellow. Hän toimii Iceye Oy:n Euroopan toimintojen johtajana. Vauraste on toiminut aiemmin mm. Nurminen Logisticsin toimitusjohtajana.Tätä aiemmin hän toimi valtionyhtiö Arctian toimitusjohtajana sekä Finnairin maapalveluja tuottavan tytäryhtiön Northport Oy:n toimitusjohtajana. Vauraste siirtyi vuonna 2009 Arctian edeltäjään varustamoliikelaitos Finstashipiin First Rent a Car Finland Oy:n (Hertz) toimitusjohtajan tehtävästä. Hänellä on meriupseerin koulutus sekä riskien- ja kriisinhallinnan maisterintutkinto Leicesterin yliopistosta. Hän on työskennellyt myös Securitas Oy:ssä henkilöstönkehittämis- ja liikkeenjohdollisissa tehtävissä. Vaurasteella on oma konsulttiyhtiö Mariadi Oy. Hän toimi pitkään arktisen alueen yritysten ja elinkeinoelämän kansainvälisen edunvalvojan Arktisen talousneuvoston (Arctic Economic Council) puheenjohtajana sekä Lapin maakunnallisen viestintä- ja markkinointiyhtiö House of Laplandin lähettiläänä. == Lähteet == Luokka:Suomalaiset yritysjohtajat Luokka:Elävät henkilöt Luokka:Vuonna 1967 syntyneet
King (kappale)

King on brittiläisen synthpop-yhtyeen Years & Yearsin musiikkikappale. Sen julkaisivat Polydor Records ja Interscope Records yhtyeen Communion- debyyttistudioalbumin neljäntenä singlenä 10. helmikuuta 2015. Kappaleen ovat sanoittaneet Michael Thomas Goldsworthy, Mark Ralph, Andrew Smith, Oliver Alexander Thornton sekä Resul Emre Turkmen ja sen tuottivat Andy Smith sekä Years & Years. Kappaleen musiikkivideon ohjasi Nadia sekä koreografioi Ryan Heffington ja se julkaistiin 19. tammikuuta 2015. "King" oli kaupallisesti kansainvälinen menestys, sen päästyä singlelistan kärkeen Britanniassa ja Skotlannissa sekä kymmenen parhaan joukkoon Alankomaissa, Australiassa, Irlannissa, Itävallassa, Saksassa, Sloveniassa, Sveitsissä ja Tanskassa. Lisäksi se on myynyt Italiassa sekä Ruotsissa kaksinkertaista ja Puolassa kolminkertaista platinaa. ==Lähteet== Luokka:Vuoden 2015 kappaleet Luokka:Brittiläiset synthpop-kappaleet Luokka:Dance-pop-kappaleet Luokka:House-kappaleet
Carl Edvard Stjernvall

Carl (Karl) Edvard Stjernvall (30. toukokuuta 1797 Norrköping, Ruotsi – 26. huhtikuuta 1873 Helsinki) oli suomalainen virkamies, joka toimi Yleisen revisionioikeuden vt. ylikomissaarina. Stjernvallin vanhemmat olivat Uudenmaan ja Hämeen läänin maaherra, majuri Gustaf Fredrik Stjernvall ja Fredrika Charlotta von Yhlen. Hän tuli ylioppilaaksi Turussa joulukuussa 1814 ja suoritti tuomarintutkinnon 1818, jolloin hän oli myös Turun hovioikeuden auskultantti. Varatuomarin arvon hän sai 1826 ja esittelijäsihteerin 1841. Stjernvall oli senaatin oikeusosaston ylimääräinen kopisti vuodesta 1819, Turun hovioikeuden ylimääräinen notaari 1821, senaatin kansliatoimituskunnan kopisti 1822, prokuraattorintoimituskunnan kopisti 1823, kamaritoimituskunnan kanslisti vuodesta 1826, kirkollistoimituskunnan protokollasihteeri vuodesta 1834 ja kamaritoimituskunnan protokollasihteeri vuodesta 1838. Tämän toimituskunnan esittelijäsihteerinä hän toimi 1858–1867 ja Yleisen revisionioikeuden vt. ylikomissaarina 1866–1869. Stjernvall sai valtioneuvoksen arvon 1869. Hän oli valtiopäivämies 1867 ja 1872.Yrjö Kotivuori, Ylioppilasmatrikkeli 1640–1852: Karl Edvard Stjernvall. Verkkojulkaisu 2005. Viitattu 25.5.2020. ==Lähteet== Luokka:Valtiontalouden tarkastusviraston pääjohtajat Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka:Vuonna 1797 syntyneet Luokka:Vuonna 1873 kuolleet
Aiskhylos (täsmennyssivu)

Aiskhylos (, ) voi viitata seuraaviin: * Aiskhylos (525/524–456 eaa.), tragediakirjailija * Aiskhylos Aleksandrialainen (100-luku jaa.), eeppinen runoilija * Aiskhylos Knidoslainen (1. vuosisata eaa.), reettori * Aiskhylos Rhodoslainen (300-luku eaa.), Aleksanteri Suuren hallintovirkamies == Lähteet ==
Deinolokhos

Deinolokhos (, ; toimi n. 488 eaa.) oli antiikin kreikkalainen komediakirjailija, joka edusti doorilaista komediaa. Hän oli kotoisin Sisiliasta, joko Syrakusasta tai Akragaasta. Deinolokhos mainitaan eri lähteissä joko komediakirjailija Epikharmoksen oppilaaksi tai pojaksi. Hänen sanotaan kirjoittaneen 14 komediaa doorilaisella murteella. Ainakin osan aiheet vaikuttavat perustuneen kreikkalaiseen mytologiaan. == Lähteet == Luokka:Antiikin kreikkalaiset komediakirjailijat
Formis

Formis (, ),Pausanias: Kreikan kuvaus 5.27. joskus myös Formos (, )Athenaios: Deipnosofistai 14.652a; Suda. (toimi 400-luvun eaa. alkupuolella) oli antiikin kreikkalainen sotilas ja komediakirjailija, joka edusti doorilaista komediaa. == Elämä == Formis oli kotoisin Arkadian Mainaloksesta. Sieltä hän muutti Sisiliaan ja päätyi tyranni Gelonin lähipiiriin opettaen tämän lapsia. Formis toimi sotilaana Syrakusassa sekä Gelonin että tämän veljen Hieronin alaisuudessa, joka seurasi tyrannina vuonna 478 eaa. Kiitokseksi sotavoitoistaan hän omisti votiivilahjoja Zeukselle Olympiaan ja Apollonille Delfoihin. Pausaniaan mukaan ensin mainittu koostui vaununajajasta ja kahdesta hevosesta. Pausanias kuvaa myös syrakusalaisen Lykortaan pystyttämän patsaan, joka esitti Formista taistelemassa. Sotilas Formista pidetään yleensä samana henkilönä kuin komediakirjailija, jonka Aristoteles liitti doorilaisen komedian alullepanijoihin kuuluneeseen Epikharmokseen, vaikka joskus tämä on myös kyseenalaistettu. == Näytelmät == Suda laittaa komediakirjailija Formiin nimiin kahdeksan komediaa. Nimien perusteella ne käsittelivät Epikharmoksen komedioiden tavoin mytologisia aiheita. Formiin sanotaan olleen ensimmäinen, joka varusti näyttelijät nilkkoihin asti ulottuneilla kaavuilla sekä koristi näyttämön purppuralla värjätyillä nahoilla. Formiin komediat olivat: * Admetos () * Alkinus () * Alkyones () * Atalante () * Hevonen () * Kefeus () tai Kefalaia () * Perseus () * Troijan tuhoaminen () == Lähteet == Luokka:Antiikin kreikkalaiset komediakirjailijat Luokka:Antiikin kreikkalaiset sotilaat
Krates (komediakirjailija)

Krates (, ; 400-luku eaa.) oli antiikin kreikkalainen komediakirjailija, joka edusti niin kutsuttua vanhaa komediaa. Hän oli kotoisin Ateenasta. == Elämä == Krates oli Kratinoksen nuorempi aikalainen ja toimi päänäyttelijänä tämän komedioissa ennen kuin ryhtyi itsekin komediakirjailijaksi. Hänen varsinainen toimintansa alkoi noin 82. olympiadin aikaan eli noin vuonna 449/448 eaa. Aristofanes puhuu Ritareissa hänestä tavalla, joka antaa ymmärtää hänen olleen kuollut näytelmän esitysaikaan 88. olympiadin neljäntenä vuonna eli 424 eaa.Diogenes Laertios: Merkittävien filosofien elämät ja opit 4.23.Aristofanes: Ritarit 536–540. Sudassa mainitaan kaksi samannimistä komediakirjailijaa, mutta tätä pidetään virheenä. == Näytelmät == Aristoteleen mukaan Krates oli ensimmäinen, joka hylkäsi attikalaisessa komediassa jambisen muodon ja alkoi käsitellä yleisiä aiheita ja kehittää näytelmiin juonia.Aristoteles: Runousoppi 5, 1449b6–9. Tämä tarkoittanee sitä, että sen sijaan, että hänen näytelmänsä olisivat keskittyneet yksinkertaiseen henkilöön menevään pilkantekoon, hänen näytelmiensä hahmot olivat yleisempiä. Tämä näkyy myös hänen tunnettujen näytelmiensä nimistä. Krateen käyttämä kieli on yksinkertaista ja eleganttia, ja siinä on vain vähän erikoisia sanoja ja sanamuodostelmia. Hän käytti erityisesti spondeesäkeitä, jotka päättyivät anapestiseen tetrametriin. Eräs Krateen näytelmille yleinen aihe oli juopottelu ja riehakas ilonpito. Hän oli ensimmäinen attikalainen komediakirjailija, joka huvitti yleisöään laittamalla näyttelijät esittämään juopuneita, minkä oli aiemmin tehnyt lähinnä Epikharmos sisilialaisessa komediassa.Athenaios: Deipnosofistai X, 429a. Krateen näytelmien esimerkkiä noudattivat Aristofanes ja monet muut myöhemmät komediakirjailijat, ja erityisesti uuden komedian kirjailijat.Dion Khrysostomos: Puheet (Orat.) 32, 391b. Krateen näytelmät eivät ole säilyneet nykyaikaan, mutta niistä tunnetaan joitakin katkelmia. Hänen aidoiksi näytelmikseen nimetään seuraavat kahdeksan: * Heerokset () * Lamia () * Leikit () * Naapurit () * Puhujat () * Rohkeat teot () * Samoslaiset () * Villipedot () Lisäksi hänen nimiinsä on joskus laitettu myös seuraavat kuusi näytelmää, mutta niiden arvellaan olevan epäperäisiä: * Aarre () * Dionysos () * Kahleissa olevat () * Linnut () * Metoikit () * Saituri () == Lähteet == Luokka:Antiikin kreikkalaiset komediakirjailijat
Lost Kings

Lost Kings on yhdysvaltalainen DJ-tuottajaduo, jonka jäsenet ovat Robert Abisi sekä Nick Shanholtz. Duo nousi suuren yleisön tietoon alkuvuodesta 2014 toteutettuaan miksauksia lukuisille artisteille kuten Imagine Dragonsille, Krewellalle, Halseylle, Vance Joylle, Echosmithille, Rihannalle ja Tori Kellylle. Heillä on levytyssopimus Disruptor Recordsin sekä RCA Recordsin kanssa. Duon nimi "Lost Kings" on peräisin siitä kun he tunsivat itsensä "kadonneeksi" muuttaessaan Los Angelesiin ja heillä oli tavoitteita asetettuna. ==Diskografia== ====EP-levyt==== * The Bad EP (23. lokakuuta 2015) * The Good EP (11. maaliskuuta 2016) * Paper Crowns (4. tammikuuta 2019) * Lost Angeles (25. lokakuuta 2019) ====Singlet==== * Bad (mukana Jessame) (2015) * You (mukana Katelyn Tarver) (2016) * Phone Down (mukana Emily Warren) (2016) * Quit You (mukana Tinashe) (2017) * Look at Us Now (mukana Ally Brooke ja A$AP Ferg) (2017) * First Love (mukana Sabrina Carpenter) (2017) * Don’t Call (2017) * When We Were Young (mukana Norma Jean Martine) (2018) * Drunk As Hell (mukana Jesper Jenset) (2018) * Don’t Kill My High (mukana Wiz Khalifa ja Social House) (2019) * Anti-Everything (mukana Loren Gray) (2019) * Too Far Gone (mukana Anna Clendering) (2019) * Try (mukana Safe) (2019) * Ain’t the Same (mukana Cxloe) (2019) * LA & the Parties (mukana Sevyn Streeter ja Luh Kel) (2019) * Somebody Out There (mukana Marc E. Bassy) (2019) ==Lähteet== Luokka:Yhdysvaltalaiset DJ:t Luokka:Yhdysvaltalaiset elektronisen musiikin yhtyeet Luokka:Yhdysvaltalaiset duot Luokka:Elävät henkilöt
Magnes (komediakirjailija)

Magnes (; 400-luku eaa.) oli antiikin kreikkalainen komediakirjailija, joka edusti niin kutsuttua vanhaa komediaa ja oli sen merkittävimpiä varhaisia edustajia. == Elämä == Magnes oli kotoisin Ateenan kaupunkivaltioon kuuluneesta Attikan Ikarionin demoksesta. Aristoteles antaa ymmärtää hänen olleen Khionideen aikalainen.Aristoteles: Runousoppi 3, 1448a30–35. Anonyymi komediasta kirjoittanut kirjailija sijoittaa hänet Epikharmoksen ja Kratinoksen väliseen aikaan. Sudan mukaan Magnes oli nuorukainen Epikharmoksen ollessa vanha. Aristofanes antaa Ritareissa (424 eaa.) ymmärtää hänen kuolleen hieman aiemmin suhteellisen vanhassa iässä.Aristofanes: Ritarit 520–525. Kaikista näistä todistuksista voidaan päätellä, että hän toimi noin 80. olympiadin aikaan vuonna 460 eaa. ja siitä eteenpäin. Magnes on varhaisin komediakirjailija, jonka nimiin on kirjattu voittoja näytelmäkilpailuissa. Eri lähteiden mukaan voittoja olisi ollut kaksi tai yksitoista. Aristoteleen mukaan runoilijoiden nimiä alettiin muistaa vasta siinä vaiheessa, kun komedia oli saanut jonkinlaiset kiinteät muodot,Aristoteles: Runousoppi 5, 1449b1–5. mikä ajoittuu hänen aikaansa. Aristofanes antaa ymmärtää, että Magnes oli aiemmin urallaan suuressa suosiossa, mutta hänen näytelmänsä menivät myöhemmässä vaiheessa pois muodista. == Näytelmät == Magneen näytelmät eivät ole säilyneet nykyaikaan. Niistä mainitaan nimeltä seuraavat; osa on kuitenkin mahdollisesti epäperäisiä: * Barbitoninsoittajat ( tai ) * Dionysos () (kirjoittaja mahdollisesti kuitenkin Krates)Athenaios: Deipnosofistai 9.367f., 14.646e. * Kissojen ja hiirten taistelu () * Kitkijänainen () * Linnut () * Lyydialaiset ()Athenaios: Deipnosofistai 15.690c. * Pitakis () tai Pytakides () (nimen oikea muoto epäselvä) * Sammakot () * Viikunapistiäiset () == Lähteet == Luokka:Antiikin kreikkalaiset komediakirjailijat
Magnes

Magnes () voi viitata seuraaviin: * Magnes, useita hahmoja kreikkalaisessa mytologiassa * Magnes (400-luku eaa.), komediakirjailija
Alppihiihdon maailmancup 1986–1987

Alppihiihdon maailmancup 1986–1987 oli historian 21. alppihiihdon maailmancup -kausi. == Loppupisteet == === Miehet === ==== Kokonaiskilpailu ==== Sij. Pisteet 1\. Pirmin Zurbriggen 339 2\. Marc Girardelli 190 3\. Markus Wasmeier 174 4\. Joël Gaspoz 153 5\. Richard Pramotton 139 6\. Ingemar Stenmark 134 === Naiset === ==== Kokonaiskilpailu ==== Sij. Pisteet 1\. Maria Walliser 269 2\. Vreni Schneider 262 3\. Brigitte Oertli 206 4\. Erika Hess 169 5\. Michela Figini 162 6\. Tamara McKinney 127 == Lähteet == * 1986–1987 Luokka:Vuoden 1986 urheilu Luokka:Vuoden 1987 urheilu
Pertunmaan yhtenäiskoulu

Pertunmaan yhtenäiskoulu on Mäntyharjulla, Pertunmaan kirkonkylällä toimiva yhtenäiskoulu (luokka-asteet 0-9). Vuonna 2018 (2016) Pertunmaan yhtenäiskoulua kävi yhteensä 138 (137) peruskoulun oppilasta, jonka lisäksi yhtenäiskoulussa on esiopetuksen oppilaita. Kesään 2018 saakka Pertunmaalla toimi myös Kuortin koulu (25 oppilasta vuonna 2016 ja 24 vuonna 2018). Yhtenäiskoulun vanhempi koulurakennus toimi aiemmin Kirkonkylän kansakouluna. Maakunnallisesti arvokkaaksi luonnehdittu rakennus valmistui vuonna 1936 ja on suojeltu. Kuva:Pertunmaan yhtenäiskoulu - Kirkkotie 3 - Pertunmaa - 1.jpg|Pertunmaan yhtenäiskoulun uudempi rakennus. Rakennuksen päädyssä (kuvan oikeassa osassa) toimii Pertunmaan kirjasto. Kuva:Pertunmaan yhtenäiskoulu - Kirkkotie 3 - Pertunmaa - 3.jpg|Pertunmaan yhtenäiskoulun vanhempi rakennus (1936) oli aiemmin Kirkonkylän kansakoulu. ==Lähteet== Luokka:Pertunmaan rakennukset ja rakennelmat Luokka:Suomen peruskoulut Luokka:Suomen suojellut rakennukset
You (Lost Kingsin kappale)

You on yhdysvaltalaisen DJ-tuottajaduon Lost Kingsin musiikkikappale, jolla vierailee myös yhdysvaltalaislaulaja Katelyn Tarver. Sen julkaisi Spinnin’ Records Lost Kingsin debyytti EP-levyn "The Bad" toisena singlenä 15. helmikuuta 2016. Kappaleen ovat sanoittaneet J. Berry, R. Spiro, sekä sen tuottaja Lost Kings. Kappaleen musiikkivideo julkaistiin Spinnin’ Recordsin YouTube-kanavalla 23. tammikuuta 2016. "You" ei ole päässyt julkaisunsa jälkeen lainkaan listoille. ==Kappalelista== Digitaalinen lataus # You (mukana Katelyn Tarver) \- 3:33 ==Lähteet== Luokka:Vuoden 2015 kappaleet Luokka:Yhdysvaltalaiset musiikkikappaleet
Ruoka-allergia

Ruoka-allergia on allergisuutta jollekin ruoka-aineelle. Kun henkilö on ensin herkistynyt ruoka-aineelle, joka on useimmin jokin proteiini, hän saa kyseistä ainetta sisältävän ruoan nauttimisesta allergisen reaktion. ==Aiheuttajat== Mikä tahansa ruoka-aine voi aiheuttaa allergisen reaktion jollekulle. Ruoka- aineiden lisäksi allergiaa saattavat aiheuttaa myös elintarvikkeiden lisäaineet. Kaikki ruoan aiheuttamat oireet eivät kuitenkaan ole allergiaa. Maito, viljat, kananmuna ja kala ovat pikkulapsilla yleisimmät allergian aiheuttajat. Aikuisilla oireita aiheuttavat tietyt tuoreet kasvikset ja mausteet. Aikuisten ruoka-allergiat liittyvät useimmiten siitepölyallergioihin ristireagoinnin kautta. ===Ruoka-allergioita=== * Kala-allergia * Maitoallergia * Pähkinäallergia * Vilja-allergia ===Käsittelyn vaikutus=== Kasvisten allergeenisuus vähenee yleensä ruoan käsittelyn, kuten keittämisen, pakastamisen ja raastamisen myötä. Pähkinöiden, sellerin, palsternakan ja soijan allergeenisuus sen sijaan ei käsiteltäessä vähene. ==Oireet== Yleisin ruoka-allergian oire imeväisiässä on nokkosihottuma, joka alkaa alle tunnin kuluessa ruoan nauttimisesta. Harvinaisempia oireita ovat leimahteleva atooppinen ekseema, vatsakipu ja ripuli. Leikki- ja kouluikäisten yleisimmät ruoka-allergian oireet ovat huulien ja suun kutina ja limakalvoturvotus, vatsakipu ja ripuli. Aikuisten yleisimpiä oireita ovat suu-, nielu- ja vatsaoireet. Myös anafylaktinen reaktio on mahdollinen. ==Esiintyvyys== Ruoka- allergiaa esiintyy Suomessa noin 2–5 prosentilla aikuisista ja 5–8 prosentilla lapsista. Lasten ruoka-allergiat paranevat usein kouluikään mennessä. ==Diagnosointi== Ruoka-allergia diagnosoidaan altistuskokeessa, jonka apuna voidaan käyttää laboratoriokokeita. ==Hoito== Ruoka-allegian vuoksi allergikko voi joutua rajoittamaan ruokavaliotaan. Allergikon ruokavaliohoidossa pyritään kuitenkin varmistamaan ruokavalion riittävä ravitsevuus. Jos allergian oireet ovat voimakkaita, henkilö pyrkii kokonaan välttämään oireita aiheuttavaa ruokaa. Lievässä tapauksessa hän voi jatkaa allergisoivan ruoan syömistä oireidensa rajoissa. Elintarvikkeissa on allergikoille hyödyllisiä allergiamerkintöjä, ja myös ravintolat tarjoavat tiedon annostensa sisällöstä. Siedätyshoidon avulla allergikko voi oppia sietämään allergisoivaa ruoka- ainetta. ==Lähteet== Luokka:Allergiat
Dolgoje (järvi Želtšajoessa Outovan piirissä)

Dolgoje () on järvi Luoteis-Venäjällä Pihkovan alueen Outovan piirissä. Järven nimi tarkoittaa pitkää, joten sen nimi voidaan suomentaa Pitkäjärvi. == Maantietoa == Järvi on 2,6 kilometriä pitkä, 0,55 kilometriä leveä ja sen pinta-ala on 66 hehtaaria. Se sijaitsee Peipsijärven alangolla Želtšajoen uomassa Jammin () kirkonkylän lähellä. Järven keskisyvyys on 4,7 metriä ja sen syvänteessä on 13 metriä vettä. Järven eteläpuoli on asumatonta metsämaata ja sen pohjoispuolella on ilmakuvissa näkyvää tiestöä ja muuta ihmistoimintaa. Sen länsipäässä ja Velinoon johtavan salmen rannalla sijaitsee Ozeran ( ) kylä, jonka vastarannalla sijaitsee Pyhän Neitsyt Marian suojelukirkko (). Kylän itäpuolella sijaitsevia järven rantoja on myös alettu rakentamaan. Kylän kautta järven pohjoispuolella kulkee Remdan niemimaalle johtava tie. == Luontoarvoja == Järvessä elää ainakin hauki, särki, ahven, lahna, kuha, salakka, pasuri, sorva, kiiski, suutari, ruutana, säyne, made, mutakala, rantanuoliainen, törö, seipi, toutain, turpa, simppu, ankerias, ahven, muikku ja siika, sekä jokirapua, jota on kuitenkin vain nimeksi. Järven pohjassa on siltin sekaista hiekkaa, jonka päälle on kertynyt mutaa. Metsäiset rannat ovat hiekkarantoja, jossa on veteen kaatunut puita. Ympäristön ranta-alueet ovat rinnemetsiä, jotka voivat olla jyrkkiä. == Vesistösuhteita == Dolgoje sijaitsee Želtšan valuma-alueella ja se on Želtšan läpivirtausjärvi. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen. Karttojen mukaan Dolgojeen ei laske montakaan ojaa. Suurin oja tulee sen koillispuolta ja se laskee Dolgojen itäpäähän sen pohjoisrantaan. Suurin osa järveen tulevasta vedestä on peräisin järven yläpuoliselta Želtšan valuma-alueelta, jonka koko on lähteestä riippuen 941 tai 772,2 neliökilometriä . Kun tästä arvosta vähentää Užinskojen valuma-alueen pinta- alan, saadaan järven lähialueen pinta-alaksi 9,3 neliökilometriä. Želtša virtaa kolmen järven läpi siirtyen järvestä toiseen salmimaisia yhteyksiä pitkin. Joki laskee Dolgojeen itäpuolisesta Užinskojesta ja jatkaa länteen Velinoon. Velinon jälkeen joki laskee 22 kilometrin päässä Peipsijärveen. == Huomautuksia == == Lähteet == Luokka:Pihkovan alueen järvet Luokka:Želtšan valuma-alue Luokka:Outovan piiri
Ruusuetanainen

Ruusuetanainen (Endelomyia aethiops) on lehtipistiäisten heimoon kuuluva hyönteinen. Aikuinen ruusuetanainen on väriltään tumma ja sen siivet ovat savunharmaat. Etujalkojen polvet ovat vaalean kellertävät. Aikuinen ruusuetanainen on kooltaan 4–5 mm. Aikuiset ruusuetanaiset ovat lennossa lyhyen aikaa kesäkuun alussa ja munivat ruusun lehtien alapinnoille. Ruusuetanaisen toukan pää on ruskeankeltainen ja muuten se on väriltään läpikuultavan vihreä, suolen erottuessa vartalossa tummanvihreänä. Ruusuetanaisen toukka on kooltaan noin 15 mm. Toukat kalvavat ravinnokseen ruusujen lehtien pintasolukkoa. Erityisesti pehmeälehtiset ruusut ovat toukkien ravintoa. Toukat kuoriutuvat kesäkuun puolivälissä ja pudottautuvat noin kolmen viikon kuluttua maahan koteloitumaan. Ruusuetanainen talvehtii keskenkasvuisena kotelona maassa. Ruusuetanaisella on laaja levinneisyys Euroopassa, Turkissa ja Etelä-Kaukasiassa. Sitä esiintyy myös Yhdysvalloissa, missä sitä pidetään kuitenkin vieraslajina. == Lähteet == == Aiheesta muualla == *iNaturalist: Ruusuetanainen (Endelomyia aethiops) *Ötökkätieto: Ruusuetanainen (Endelomyia aethiops) *ITIS: Endelomyia aethiops *UniProt: Taxonomy - Endelomyia aethiops *Iowa State University, Bug Guide: Species Endelomyia aethiops - Roseslug *University of Michigan, Animal Diversity Web (ADW): Endelomyia aethiops, roseslug Luokka:Lehtipistiäiset
Tinashe

Tinashe Jorgensen Kachingwe (s. 6. helmikuuta 1993 Lexington, Kentucky, Yhdysvallat, taiteilijanimeltään Tinashe) on yhdysvaltalainen laulaja, lauluntekijä, tanssija, musiikkituottaja ja näyttelijä. Hänen tunnettuihin rooleihin lukeutuvat liikkeentallennusmallina toimiminen elokuvassa "Napapiirin pikajuna", Robin Wheelerin näytteleminen Cartoon Networkin televisiosarjassa "Out of Jimmy’s Head", sekä toistuva rooli CBS:n televisiosarjassa "Miehen puolikkaat". Vuosina 2007-2011 Tinashe oli osa tyttöbändiä nimeltään The Stunners. Yhtyeen hajottua hän julkaisi positiivisen vastaanoton saaneet mixtapet In Case We Die ja Reverie vuonna 2012. Niiden menestyttyä hyvin Tinashe solmi levytyssopimuksen RCA Recordsin kanssa ja julkaisi kolmannen mixtapen nimeltään Black Water vuonna 2013. Hänen debyyttisingle "2 On" saavutti Yhdysvalloissa Billboardin Rhythmic-radiolistan kärjen sekä Billboard Hot 100-listan sijan 24. Vuonna 2014 hän julkaisi debyyttistudioalbuminsa nimeltään Aquarius, jota kriitikot pitivät yhtenä "vankimmista" naisartistin debyyteistä vuosiin. Albumi sai ehdokkuuden Soul Train ja BET Awardille. Hänen yhdessä Snakehipsin sekä Chance the Rapperin kanssa esittämä "All My Friends" voitti Ivor Novello Awardin vuonna 2016 kategoriassa "Paras nykyaikainen biisi". Tinashen toinen studioalbumi nimeltään "Nightride" julkaistiin vuonna 2016 ja se saavutti Yhdysvalloissa Billboardin Top R&B;/Hip-Hop Albums-listan sijan 8. Hänen kolmas studioalbumi "Joyride" julkaistiin vuonna 2018 ja se pääsi Billboard 200-listan sijalle 58. sekä Britannian R&B; albumilistan sijalle 6. Tinashen lähdettyä RCA Recordsilta hän julkaisi oman levy-yhtiön kautta hänen neljännen studioalbumin Songs for You marraskuussa 2019. Hänen tuotantoaan hallinnoi toistaiseksi Jay-Z:n omistama Roc Nation. Tinashe on kuvaillut musiikkiaan "rytmipopiksi" joka tutkii vaihtoehto R&B;:n, popin ja hip hopin lajityyppejä. Hänen mixtapet ovat puolestaan olleet vielä kokeilevampia, niiden sisältäessä elementtejä tyypillisestä R&B;:sta, elektro-hopista ja dark popista. ==Diskografia== ====Albumit==== * Aquarius (7. lokakuuta 2014) * Nightride (4. marraskuuta 2016) * Joyride (13. huhtikuuta 2018) * Songs for You (21. marraskuuta 2019) * 333 (6. elokuuta 2021) * BB/ANG3L (8. syyskuuta 2023) ====Mixtapet==== * In Case We Die (1. helmikuuta 2012) * Reverie (6. syyskuuta 2012) * Black Water (26. marraskuuta 2013) * Amethyst (16. maaliskuuta 2015) ==Lähteet== Luokka:Vuonna 1993 syntyneet Luokka:Elävät henkilöt Luokka:Yhdysvaltalaiset poplaulajat Luokka:Yhdysvaltalaiset näyttelijät
Yleisradion johtoryhmä

Yleisradion johtoryhmä on Yleisradion hallituksen nimittämä toimielin. Se koostuu toimitusjohtajasta ja yksiköiden johtajista. Johtoryhmän tehtävä on avustaa toimitusjohtajaa yhtiön johtamisessa. == Toimitusjohtaja == Yleisradion toimitusjohtaja on johtoryhmän ja koko yhtiön johtaja. Toimitusjohtaja vastaa toiminnan tuloksellisuudesta sekä hallintoneuvoston ja hallituksen päätösten täytäntöönpanosta. Toimitusjohtajan valitsee Yleisradion hallitus. Vuodesta 2018 Yleisradion toimitusjohtajana on toiminut Merja Ylä- Anttila. == Johtoryhmän jäsenet == Nimi Vastuualue Merja Ylä-Anttila toimitusjohtaja Marit af Björkesten strategia ja asiakkuus Panu Pokkinen uutis- ja ajankohtaistoiminta Ville Vilén luovat sisällöt ja media Johanna Törn-Mangs Svenska Yle Janne Yli-Äyhö teknologia ja kehitys Eija Hakakari henkilöstö Jere Nurminen viestintä ja brändi Maisa Hyrkkänen talous == Lähteet == * Luokka:Ylen hallinto
Johnnie Walker

Johnnie Walker on skotlantilainen viskibrändi, jonka juuret yltävät vuoteen 1820. Sitä on valmistanut Skotlannin Kilmarnockissa John Walker & sons Limited, jonka puolestaan omistaa monikansallinen Diageo plc. Viskiä myydään lähes ympäri maailman arviolta 223 miljoonaa pulloa à 0,7 litraa per vuosi (vuoden 2016 tieto). Tämä tekee siitä maailman myydyimmän blended-viskin. ==Tuotteet== * Red Label: myydyin skottilainen viskilaatu vuodesta 1945. Red Labelille ei ole määritelty tiettyä ikää. * Black Label: 12 vuotta kypsytetty blended viski. Myös yksi eniten myydyistä viskilaaduista. * Double Black Label: Black Label viskiin perustuva, 2011 lanseerattu erikoisviski. Tehdään lisäämällä tavalliseen Black Label viskiin turvemaista single malt viskiä ja kypsyttämällä sitä voimakkaasti hiiltyneissä tammitynnyreissä. * Green Label: Vuonna 1997 nimellä Johnny Walker Pure Malt lanseerattu 15-vuotias blended- viski. Nimettiin Green Labeliksi vuonna 2004 ja poistui tilapäisesti valikoimista Taiwanin ulkopuolella vuonna 2012. Vuonna 2016 Green Label tuli uudelleen saataville kaikilla markkina-alueilla. * Gold Label: Tyypillisesti yli 15-vuotiaasta maltaasta valmistettu blended viski, joka kehitettiin Alexander Walker II:n reseptien pohjalta juhlistamaan John Walker & Sonsin 100-vuotista taivalta. Gold Label pullotettiin alkujaan 18 vuoden iässä ja nimettiin The Centenary Blendiksi. Vuonna 2013 se uudelleen nimettiin nimelle Gold Label Reserve eikä sille ole nykyisin määritelty tiettyä ikää. * Aged 18 Years: Alkujaan nimellä Platinium Label lanseerattu brändi, joka tarkoitettiin korvaamaan alkuperäinen Gold Label etenkin Aasian markkinoilla. Platinium Labelin nimi vaihdettiin Johnnie Walker Aged 18 Years -muotoon vuonna 2017. Etikettiä lukuun ottamatta tuote pysyi samana. * Blue Label: Johnnie Walkerin premium-brändi. Blue Label viskillä ei ole tiettyä ikää, mutta sen reseptissä pyritään jäljittelemään mahdollisimman autenttisesti yhtiön varhaisimpia 1800-luvun viskejä. Pullot ovat sarjanumeroituja ja myydään silkkiverhoillussa laatikossa yhdessä aitoustodistuksen kanssa. Johnnie Walker Blue Label on yksi kalleimmista blended-viskeistä markkinoilla. == Aiheesta muualla == *Johnnie Walkerin kotisivut Luokka:Skotlantilaiset viskitislaamot
Audi 100 (C3)

Audi 100 C3 (Typ 44) on Audi 100:n kolmannen sukupolven malli, jota valmistettiin vuosina 1982–1991. Se korvasi edeltäneen C2-mallin ja seuraajaksi tuli C4. Malli valittiin Vuoden autoksi Euroopassa 1983. Pohjois- Amerikassa autoa myytiin Audi 5000 -nimisenä. == Audi 100 C3 (1982–1991) == Kolmannen sukupolven Audi 100 esiteltiin syksyllä 1982. Se oli muotoiltu huomattavasti edeltäjäänsä virtaviivaisemmin, ja korin ilmanvastuskerroin olikin alhainen 0,30. Kaksiovista korimallia ei enää ollut saatavilla, ja syksyllä 1983 esitelty Avant oli nyt farmarikorinen edellismallin hatchbackin sijaan. Vuoden 1988 alussa näkyvin ulkoinen muutos oli uudenlaiset ovenkahvat ja uusi kojetaulu. Lisäksi auto sai aiemmin pienemmässä Audi 80 -mallissa esitellyn procon-ten-turvajärjestelmän. Se on mekaaninen, moottoriin ja vaihdelaatikkoon kiinnitettyihin vaijereihin perustuva järjestelmä, joka etutörmäyksen sattuessa kiristää etumatkustajien turvavyöt ja vetää ohjauspyörän kuljettajasta poispäin. == Lähteet == == Aiheesta muualla == 100 (C3) Luokka:E-segmentin autot Luokka:1980-luvun autot Luokka:1990-luvun autot
Alppihiihdon maailmancup 1985–1986

Alppihiihdon maailmancup 1985–1986 oli historian 20. alppihiihdon maailmancup -kausi. == Loppupisteet == === Miehet === ==== Kokonaiskilpailu ==== Sij. Pisteet 1\. Marc Girardelli 294 2\. Pirmin Zurbriggen 284 3\. Markus Wasmeier 214 4\. Peter Müller 204 5\. Ingemar Stenmark 196 6\. Leonhard Stock 6\. Rok Petrovič === Naiset === ==== Kokonaiskilpailu ==== Sij. Pisteet 1\. Maria Walliser 287 2\. Erika Hess 242 3\. Vreni Schneider 216 4\. Olga Charvátová 199 5\. Brigitte Oertli 181 6\. Michela Figini 178 == Lähteet == * 1985–1986 Luokka:Vuoden 1985 urheilu Luokka:Vuoden 1986 urheilu
Alppihiihdon maailmancup 1984–1985

Alppihiihdon maailmancup 1984–1985 oli historian 19. alppihiihdon maailmancup -kausi. == Loppupisteet == === Miehet === ==== Kokonaiskilpailu ==== Sij. Pisteet 1\. Marc Girardelli 262 2\. Pirmin Zurbriggen 244 3\. Andreas Wenzel 172 === Naiset === ==== Kokonaiskilpailu ==== Sij. Pisteet 1\. Michela Figini 259 2\. Brigitte Oertli 218 3\. Maria Walliser 197 == Lähteet == * 1984–1985 Luokka:Vuoden 1984 urheilu Luokka:Vuoden 1985 urheilu
Alppihiihdon maailmancup 1983–1984

Alppihiihdon maailmancup 1983–1984 oli historian 18. alppihiihdon maailmancup -kausi. == Loppupisteet == === Miehet === ==== Kokonaiskilpailu ==== Sij. Pisteet 1\. Pirmin Zurbriggen 256 2\. Ingemar Stenmark 230 3\. Marc Girardelli 222 === Naiset === ==== Kokonaiskilpailu ==== Sij. Pisteet 1\. Erika Hess 247 2\. Hanni Wenzel 238 3\. Tamara McKinney 195 == Lähteet == * 1983–1984 Luokka:Vuoden 1983 urheilu Luokka:Vuoden 1984 urheilu
Alppihiihdon maailmancup 1982–1983

Alppihiihdon maailmancup 1982–1983 oli historian 17. alppihiihdon maailmancup -kausi. == Loppupisteet == === Miehet === ==== Kokonaiskilpailu ==== Sij. Pisteet 1\. Phil Mahre 285 2\. Ingemar Stenmark 218 3\. Andreas Wenzel 177 === Naiset === ==== Kokonaiskilpailu ==== Sij. Pisteet 1\. Tamara McKinney 225 2\. Hanni Wenzel 193 3\. Erika Hess 192 == Lähteet == * 1982–1983 Luokka:Vuoden 1982 urheilu Luokka:Vuoden 1983 urheilu